Ir-regolament tal-kummissjoni (KE) Nru 1924/1999
tat-8 ta' Settembru 1999
li jimplimenta r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità fir-rigward tal-programm għas-snin 2000 sa l-2002 ta' moduli ad hoc għall-istħarriġ tal-forza tax-xogħol
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KE) Nru 577/98 tad-9 ta' Marzu 1998 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità [1], b'mod partikolari l-Artikolu 4(2) tiegħu,
(1) Billi b'konformità ma' l-Artikolu 4(2) tar-Regolament (KE) Nru 577/98 għandu jsir ta' kull sena programm ta' moduli ad hoc li jkopri bosta snin;
(2) Billi l-miżuri provduti f'dan ir-Regolament huma konformi ma' l-opinjoni li ngħatat mill-Kumitat tal-Programm Statistiku stabbilit bid-Deċiżjoni tal-Kunsill 89/382/KEE, Euratom [2],
ADOTTAT DAN IR-REGOLAMENT:
L-Artikolu 1
Programm ta' moduli ad hoc li jkopri s-snin mill-2000 sa l-2002 jinsab fl-Anness tar-Regolament preżenti.
L-Artikolu 2
Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil- Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Settembru 1999.